Järgnev saade on valminud tänu J.Meyeri teenistuspartnerite toele.
Saatan kasutab katsumusi selleks,
et panna meid tegema asju, mida me tegelikult ei taha teha,
aga mis on siiski meie nõrgad kohad.
Me sooviks nii väga, et Jumal lihtsalt kõrvaldaks need,
aga sageli Ta ei tee seda,
sest Ta tahab, et kogu see "rämps" meist esile tuleks,
kuni oleme valmis ütlema: "Ma ei taha enam elada nii!
Mida iganes Sa ka tegema ei peaks, muuda mind!"
IGAPÄEVAELU RÕÕMUD
Täna tahan rääkida sellest, kuidas püsida 1 samm Saatanast ees.
Selleks, et seda teha,
peate mõistma oma olukorda
ja seisma edukalt vastu kiusatusele, selles osavalt läbi vingerdades.
Võin ausalt öelda, et mul pole sõnumit,
mis õpetaks elama selles maailmas ilma ühtki kiusatust kogemata.
Seetõttu on ka suht mõttetu paluda, et kiusatused teid ei tabaks.
Kui aus olla, palume me üldse liiga palju mõttetuid palveid.
Me palume alati selle eest, et raskused kaoksid,
samas kui Jumal tahab, et oleksime piisavalt küpsed
ja piisavalt täiskasvanud ning tugevad Temas,
et mis iganes ka ei juhtuks -
me käitume ühtviisi nii headel kui halbadel aegadel.
Küsimus pole selles, kuidas sa end tunned,
vaid selles, kuidas mingis olukorras käitud.
Sul võib vahel olla tunne, et lähed pingetest lõhki,
aga ometi peegeldad enesedistsipliini ja enesevalitsust,
mille Jumal on sulle andnud, et talitseda oma käitumist.
Usun, et kristlaste jaoks on ülimalt oluline mõista,
et me peame hakkama kontrollima oma käitumist
maailmas, kus elame,
sest inimestele ei avalda vähimalgi määral muljet
su kristliku sõnumiga stange kleepsud, vaid su elu ise.
Nad kohe kindlasti jälgivad seda, kas sul on sisu või mitte.
Loomulikult pole keegi meist täiuslik!
Leian isegi end vahel ütlemas midagi ärritunult
või olemas pahane,
mistõttu pean maha rahunema ja meelt parandama.
Aga isegi et ma pole veel seal, kus olema peaksin,
siis tänu Jumalale, et ma pole ka seal, kus kord kunagi olin!
Seetõttu peame olema eriti valvsad,
et ei jääks kuhugi kinni ning ei saagi sealt välja,
käies pidevalt ümber ühe ja sama "mäe" ning veetes veel ühe öö "kõrbes".
Seda kõike vaid seetõttu, et me pole valmis tegema asju Jumala moel.
Seega kiusatus on vaid normaalne elu osa.
Ma ei kujuta isegi ette,
kui palju kordi me igapäevaselt kiusatusi kogeme.
Mõni võib ju olla ütlemata küps Jumalas,
aga tema suurim kiusatus on kannatamatus.
Samas on teisi, kelle kiusatuseks on uimastid, alkohol, söömishäired;
himud, pornograafia või kes teab, mis.
Võib-olla on sul kiusatus varastada midagi oma töökohast
või valetada või...mida iganes!
Seetõttu peame hakkama võitma neid vaenlasi,
sest nad tõepoolest on me vaenlased! Nad on!
Olen viimase paari aasta jooksul avastanud midagi väga imelist,
mis on mind ennast väga palju aidanud
ja mida püüan jagada kõigi teistegagi.
Ei möödu ühtegi konverentsi, kus ma sellest ei räägiks.
Me isegi ehk teame seda,
aga minu jaoks on see saanud kuidagi väga elavaks.
See, et kõik, mida Jumal käsib meil oma Sõnas teha, on meie kasuks.
Kõik, mida Ta käsib.
See pole mitte Tema pärast.
Vahel võib see küll olla teiste pärast, aga...
Näiteks kui Jumal käsib meil andestada inimesele, kes on meie vastu eksinud,
siis see pole isegi mitte selle inimese pärast, kes eksis,
vaid meie endi pärast,
et me ei peaks elama viha ja põlguse vanglas.
Ja kui mina tahan võitu saada oma kannatamatusest,
siis seda selleks, et minu elu võiks paremaks muutuda.
Et ma ei peaks enam ärrituma, kui pean millegi järgi ootama
või kui asjad ei lähe nii nagu mina tahaks.
Seega kõik!
Kõik, mida Jumal ütleb!
Ka kõik see, mida kuulete mind sel konverentsil jagamas -
kui pingutate selle nimel, et lasta see ka oma eludes käiku,
muudab see te endi elu paremaks.
Saate kogema rohkem rõõmu, rohkem rahu, rohkem võite
ja rohkem Jumala väge.
Me teeme nii paljusid asju, mis imavad kogu väe välja.
Nii palju asju, mida ütleme, mis imavad kogu väe välja.
Seetõttu peame õppima, kuidas lisada väge oma ellu,
mitte laskma sel voolata välja oma eludest.
Sest me vajame väge!
Täna varahommikul juhtus midagi, mis oli üsna ärritav.
"Varahommik" pole minu jaoks nii hea kui "pisut hiljem".
Ehk kui Saatan alustab minuga liiga vara,
on seda pisut raskem taluda, kui siis,
kui olen saanud juba olla Jumala ees, joonud oma kohvi ja...
Nagu pastor Tommy Barnett ütleb:
"Tänu Jumalale kohvipaiga Sturbucksi eest,
mis aitab seni, kuni võidmine tööle hakkab!"
Ei hakka siinkohal detailidesse laskuma,
sest elus juhtub nii mõndagi.
Aga tegu oli ühe kohustusega antud olukorras,
mida pidin Jumala heaks tegema,
kuigi inimlikult see mulle väga ei meeldinud.
See on üks selline asi,
mille osas kunagi ei tea, millal midagi juhtub
ja kui see siis juhtub, pean ma sellega tegelema,
sest see on seotud ka teiste inimestega.
Aga vahel see kõik tuleb esile just siis,
kui ma ei taha nendega tegeleda.
Ja täna hommikul just nii läkski.
Nii et ma ütlesin:
"Kui ma vaid kordki elus ei peaks kellegi teise eest hoolt kandma!"
Kui paljud teavad, millest ma räägin?
Ma ütlesin seda kõike ühele oma sõbrale,
kes on ka meie töötaja
ja kui sa midagi sellist ütled,
siis tegelikult väljendad sa ju soovi väikese kaastunde järele.
Tema aga teatas seepeale:
"Ma sooviks ka, et keegi hoopis minu eest hoolitseks!",
mispeale ma prahvatasin:
"Ma ei taha praegu sulle kaasa tunda,
vaid et sina tunneks hoopis mulle kaasa!"
Nii et me naersime südamest ja ma mõtlesin endamisi:
"Armas aeg, Saatan juba tulistab
ja ma pole veel oma šokolaadikommigi saanud!"
Ja muidugi Dave on ka olnud täna täiega Dave'i eest väljas,
tehes kõiki, mida ta teeb, mis mulle üldse ei meeldi.
Ta sättis mu soengut täna vähemalt kuus korda,
samas kui mulle üldse ei meeldi, kui keegi mu juukseid näpib.
Lihtsalt ei meeldi.
Kuid lisaks Dave'le sekkus siis ka mu isiklik juuksur,
nii et nüüd kobas kaks inimest mu juustes.
Ja siis avastas Dave, et mu dekoltee ääris on viltu
ja juuksrur leidis seda sama,
nii et nad hakkasid seda sättima.
Seejärel aga hakkas Dave mu mikrofoni sättima,
mässates mu näo all.
Nii et kõik kobasid ja sebisid midagi mu ümber
ja mul oli selline tunne, et...
Igal inimesel on oma taluvuspiir!
Sinu jaoks ei pruugi see midagi hullu olla,
aga minu jaoks oli see paras kiusatus
jätta ütlemata, kuidas nad käituma oleks pidanud.
Aamen?
Jeesus esitles Matteuse 6:13 palve näidist,
kui jüngrid palusid Teda õpetada neid paluma.
Üks asi, mida Ta õpetas meid paluma,
oli see: "Ära saada meid kiusatusse!"
Ta ei öelnud: "Ära lase kiusatustel meid tabada!",
vaid: "Ära saada meid kiusatusse!"
Üks asi, mida te minult nende sessioonide jooksul
ikka ja jälle kuulete,
on see, et üks peamisi põhjusi, miks me langeme kiusatustesse,
selle asemel, et neid ületada ja võita,
on see, et me ei tee koheselt seda, mida Jeesus meile õpetas.
Me ei palu ette ja regulaarselt,
nii et kui kiusatus meid tabab, me tunneks selle koheselt ära
ega langekski selle küüsi.
Ma ei usu, et just väga paljud paluks selle pärast.
Ma ise ei teinud seda, kuid olen nüüdseks õppinud.
Olen selle palve lisanud oma igapäevaste palvete hulka.
Üks asi, millest veel rääkida tahan, on see, kuidas tunda ennast.
Kuidas tunda oma nõrkusi ja valdkondi,
kus võiksid üsna kergelt langeda Saatana lõksu,
kui teatud asjad esile kerkivad.
Seetõttu tulebki regulaarselt paluda, et olla hoitud, kui need asjad juhtuvad.
Sest teate, mis - need juhtuvad!
Pole mõtet isegi paluda, et need ei juhtuks!
"Palun Jumal, ei! Palun mitte seda!"
Põhjus, miks me ei taha, et "see" jälle juhtuks,
on selles, et see käivitab meis midagi
ja see on see koht, kus peame tõsiselt valitsema end,
et käituda nii nagu usume, et Jumal tahab näha meid käituvat.
Nii et kuigi meile meeldiks paluda, et kiusatusi ei tuleks,
ei jaga me tegelikult matsu selles osas, mida Jeesus ütles.
Ehk siis öelda: "Ma tean, et see tuleb nagunii,
aga kui see tuleb, siis ma tahan olla valmis!
Ehk siis - ma palun esmalt, et ma ei saakski petetud
ja tunneks kogu värgi koheselt ära, kui see algab
ega üldse laskuksi selle kiusatuse sisse."
Kas keegi võiks öelda aamen?
Kui sul on kiusatus üle süüa, siis palu regulaarselt:
"Jumal, kui ma istun lauda sööma, aita palun, et ma üle ei pingutaks!
Aita mul lõpetada niipea, kui tunnen täiskõhu tunnet."
Ma tean, et Jumal saab teid aidata sellistes asjades.
Kunagi olid ajad, kus ma sõin nii palju, et pärast oli paha olla
ja see rikkus kogu mu olemise.
Seetõttu võin täna ausalt öelda, et ma ei tee enam nii!
Aga seda tänu sellele, et palvetasin end sest' olukorrast välja.
Usun, et igalühel teist on valdkondi, mille pärast hakata paluma,
et kui see miski siis juhtub...
Mitte KUI juhtub, aga kui see tõesti juhtubki,
siis te ei lange selle kiusatuse küüsi.
Luuka 22:40
"Ja kui ta sinna paika jõudis, siis ta ütles neile:
Palvetage, et te ei satuks kiusatusse!”
Jeesus hoiatas oma jüngreid ette, et kiusatus on peagi saabumas.
Teda ennast kiusati.
Ja me teame, et Ta palvetas.
Palvetas nii, et Ta higipisarad muutusid vereks,
aga seda kõike selleks, et seista vastu eesolevale kiusatusele.
Luuka 22:46 "Palvetage, et te ei satuks kiusatusse!”
Miks te magate?
Tõuske üles ja palvetage, et te ei satuks kiusatusse!”
Minu jaoks on see äärmiselt tähtis
ja võimalik, et ma räägin sellest selle seminari käigus rohkem,
kui te ehk kuulda tahaks,
aga ma usun kogu südamest, et see on üks peamisi põhjusi,
miks inimesed ei suuda võita olukordi oma elus.
Nad püüavad, loodavad ja tahavad neid võita;
nad käivad isegi nõustaja juures, et võita;
nad paluvad ja loodavad, et kiusatused ei tabaks neid,
kui tegelikult peaks paluma, et kui see kiusatus tuleb,
et see siis ei saaks võitu nende üle.
Kas kellelegi meenub juba praegu mõni valdkond,
mille pärast oleks pidanud juba ammu aega tagasi paluma?
Mina usun, et palve toimib.
Ja ma usun, et kui me palume siiralt,
siis see avab ukse Jumala väele, et tulla ja aidata meid selles olukorras.
Üks mu sõber küsis kord:
"Saan ma sust' õigesti aru, et ma ei pea lihtsalt paluma,
aga paluma just selle valdkonna pärast, kus mul probleeme on?"
Usun, et peame seda tegema.
Kiusatused on osa elust.
Piibel ütleb, et kiusatusi tuleb,
aga häda sellele, kelle kaudu need tulevad!
Seetõttu peame kandma hoolt selle eest,
et me ise poleks kiusatuseks kellelegi teisele.
Ehk siis - kiusatusi tuleb ikka.
Kui see vaid poleks nii,
aga teisalt jälle - kui me ei peaks nendega tegelema,
oleksime suht nõrk, hädine ja haletsusväärne kamp kristlasi.
Me ei vajaks isegi usku enam,
sest kui me ei peaks tegelema kiusatustega,
poleks ka usku tarvis.
Dave vaatab igal hommikul telekast mu saadet ja ütles:
"Täna rääkisid sa aarde leidmisest keset raskusi."
On lausa hämmastav,
et paljudes kohtades, kuhu lähen õpetama,
räägin ma sama asja, kui seda, mida telekaski näidati.
Rahvas muidugi arvab, et teen seda teadlikult,
samas kui mul pole aimugi, mida seal näidatakse.
Nii et see on vaid kahekordne tõestus sellest,
et see on see sõnum,
mille Jumal on valmistanud me jaoks just praeguseks ajaks.
Nii et kõik võivad öelda: "See on minu jaoks!"
Jaakobuse 1:12
"Õnnis (rõõmus ja kadestamist väärt) on mees, kes peab vastu kiusatuses,
sest kui ta on läbi katsutud, siis ta saab pärjaks elu,
mille Issand on tõotanud neile, kes teda armastavad."
Üks teine piiblitõlge ütleb, et: "Õnnis on see, kes kannatab kiusatusi."
Isegi Jeesust kiusati.
Luuka 4:1-13 võime näha, kuidas Püha Vaim juhtis ta...
kõrbe!
Et Saatan Teda seal kiusaks. 40 päeva j 40 ööd.
Osad me katsumused on Jumala poolt lubatud,
et kanda üht konkreetset eesmärki me eludes.
See eesmärk on teha meid tugevamaks.
See eesmärk on lasta meil rakendada oma usku.
See eesmärk on panna meid nägema asju,
mida muidu ehk ignoreerime
või mille osas isegi ei tea, et need on meis olemas.
Sa ei näe kirikus olles oma tõelist palet,
kui kannad nö "kiriku maski" ja veedad aega kiriku sõpradega,
lauldes üheskoos: "Alistun Sulle täiesti."
See pole koht, kus oma tegelikku mina näha.
Me keegi ei näe end seal.
Me peame end alati viksilt üleval, kui tahame kellelegi muljet avaldada.
Meie tegelik mina avaldub aga kodus, suletud uste taga,
kui asjad ei lähe nii nagu me tahaks;
kui õhk on pingetest paks;
kui oleme pettunud või keegi riivab me tundeid;
kui keegi vihastab meid või veab meid alt.
Ma räägin ju tõtt!
Ühtlasi on me elus aegu, kus vaenlane ründab kohe täiega.
Ja mitte vaid korra, vaid ikka ja jälle.
Vahel juhtuvad asjad lausa nii ruttu, et sul on tunne, et enam ei jaksa.
Kuid sel tundel ei tohi lasta tekkida, sest 1 Korintlastele 10:13 on öeldud,
et Jumal ei anna meile rohkem kanda, kui me kanda suudame
ja iga kiusatuse tarvis valmistab alati ka väljapääsu.
Seega mingi raskusega silmitsi seistes, tuleb mõelda:
"Jumal teab, kui palju ma kanda suudan
ja ju siis peitub selles olukorras midagi, mida ma hetkel ei mõista;
üks aare keset seda katsumust.
Seetõttu ma ka ei palu, et Jumal selle olukorra ära võtaks,
vaid et Ta mind keset seda kõike tugevdaks
ja muudaks mind seeläbi just selliseks inimeseks, kelleks tarvis."
Me abielu algusaastatel oli nii palju asju,
mille osas palusin Jumalat, et Ta paneks Dave'i lõpetama need.
Eks Dave'gi ole kasvanud vaimulikult, nii nagu minagi,
kuid isegi peale 43,5 aastat kestnud abielu,
teeb ta ikkagi veel paljusid neid asju, mille kadumise pärast palusin.
Kuid hea uudis on see, et mulle ei lähe see enam korda,
kuna mina olen muutunud!
Seetõttu need ka ei häiri mind enam.
Eks me kõik ju taha, et kõik teised oleks need, kes muutuks
ega käiks meile pinda.
Tahame alati, et teised muutuks ega häiriks meid oma veidrustega.
Kuid tõde, mis paljude jaoks võib olla pettumust valmistav ja šokeeriv, on see,
et Jumal tahab, et sina muutuksid.
See ei tähenda nüüd seda, et teised kõike alati õigesti teeks.
Kindlasti mitte.
See ei tähenda ka seda, et nad ei peaks muutuma,
kuid fakt on see, et sina ei saa neid muuta.
Sina ei saa neid muuta!
Küll aga on sul võimalus olla neist asjadest üle
ja minna oma eluga edasi, isegi kui nad kunagi ei muutuks.
Sul on võimalik nautida oma elu ka siis, kui nad kunagi ei muutu,
aga see tähendab seda, et pead laskma Jumalal muuta oma elu.
"Oo Jumal, palun muuda mu abikaasat!"
"Oo Jumal, palun muuda see olukord töö juures!"
"Oo Jumal, palun muuda mu elu ja olukorrad!"
Aga kui palju kordi me palume seda, et Jumal muudaks meid?
Jumal, palun muuda mind!
Ja kasuta, mis iganes vahendeid selleks tarvis.
Jumala töö meie kallal algab seestpoolt.
Me kogeme oma sisemuses sellist õrnalt pingelist kohtlemist,
mis tuleb Pühalt Vaimult.
Ja Jumal tahabki, et need asjad meile sel moel kohale jõuaks.
Nii nagu siis, kui oma lastelegi midagi ütleme
ja soovime, et nad sellest aru saaks.
Kui aga ei saa ja enamus meist ei saa aru,
siis läheb pingeliseks ka väljaspoolt erinevate olukordade näol.
Nii et keset seesmist ja välist pinget saab me lihalik loomus täiega pihta
ja me teeme lõpuks seda, mida Jumal tahab, et me teeks.
Nagu varem juba öeldud -
me elus on kui katsumuste ajad, millele võib järgneda suur rahu aeg.
Ja siis hakkad sa ekslikult arvama, et oled omadega mäel,
kuni sellele arvamisele järgneb järgmine katsumuste laine.
Siinkohal ei tasu nüüd pettuda ja öelda, et:
"Ma arvasin, et kristlaseks saamine muudab olukorrad just paremaks
ja mu elus pole nii palju katsumusi!",
sest kui sa poleks kristlane,
ei tuleks sa nende olukordadega üldse toime.
Kui aga tuled, õpid ka tõusma üle oma olukordade.
Üks oluline asi, mida Paulus ütles, oli see,
et tema ainus ja kindel eesmärk oli õppida tundma Jumalat.
Mitte selleks, et seeläbi oma probleemidest lahti saada.
Vaid ta tahtis õppida tundma Jumalat ennast
ja Tema ülestõusmise väge,
mis ärataks ta surnud seisust, isegi, et ta on oma ihus edasi.
Ühest katsumusest võitu saamine pole mingi suur saavutus,
sest järgmine ootab juba ukse taga!
Sa võid ju ühest torisejast lahti saada,
kuid järgmine kolib sulle kohe naabriks või uueks töökaaslaseks.
Kui aga sina ise muutud,
kui mina muutun,
võime me ka paluda:
"Jumal, saada mulle keegi, kes vajab abi."
"Saada keegi, kellele võin osutada Jumala armastust."
Me peame laskma Jumalal kasutada end
ja selleks, et Ta saaks seda teha, peame me end ette valmistama;
teatud "koolituse" läbi tegema.
Selle asemel, et igatseda minna Piiblikooli,
palu parem, et Jumal saadaks su Püha Vaimu kooli.
Ta saab su koolitamisega väga hästi hakkama.
Dave oli 43,5 aastat tagasi 26 aastane ja tahtis väga abielluda.
Ta käis tol ajal kolme tüdrukuga ja palus Jumalalt,
et Too saadaks talle õige naise, kes vajaks ka abi.
Ja siis ta kohtas mind!
3 nädala pärast aga küsis: "Mis sul viga on?"
Ma vajasin abi!
Luuka 4:13
See on kui raport erinevatest kiusatustest,
millest Jeesus läbi läks.
Igaüks öelgu: kiusatus.
Kiusatused ja katsumused käivad tihti käsikäes
ja sageli on need sõnad Piiblis otsekui sünonüümid.
Sest meie katsumused on ju need,
mis tekitavad kiusatust teha asju, mida me tegema ei peaks.
Isegi kui sul on mõni sõltuvus, millest püüad võitu saada.
Alkohol, uimastid, ülesöömine, magusasõltuvus...mis iganes.
Mäletan väga selgelt seda aega,
kui palju aastaid tagasi suitsetamisest loobusin.
Igakord, kui seis pingeliseks läks või midagi toimus,
tahtsin esimese asjana haarata sigareti järele.
Kindlasti on sama lugu alkoholi või söömisega.
Mõned hakkavad pinge all rohkem sööma.
Nii et Saatan kasutab katsumusi selleks,
et panna meid tegema asju, mida me ei taha teha,
kuid mis on meie nõrgad kohad.
Ja kuigi me sooviks, et Jumal kõrvaldaks need,
siis sageli Ta siiski ei tee seda,
sest Ta tahab, et see nõrkus tuleks aga pinnale,
kuni oleme valmis ütlema: "Ma ei taha enam elada nii!
Mida iganes Sa ka tegema ei peaks, aga palun muuda mind!"
Saate te aru, millest ma räägin?
Usun, et kiusatusse langemise üks peamisi põhjusi on selles,
et me ei palu juba varem kiusatusele vastuseismise pärast.
Kui jüngrid palusid, et Jeesus õpetaks neid palvetama,
ütles Jeesus ühe asjana: "Ära saada meid kiusatusse."
Kui sa tead, et su elus on mõni nõrk koht,
peaksid regulaarselt paluma selle asja pärast.
Täna pakume sulle 4CD komplekti "Kuidas kiusatusega toime tulla?"
See on midagi, mida me kõik peame õppima
ja ma usun, et see õpetus muudab su enam teadlikumaks,
kust ja kuidas kiusatus tuleb
ning kuidas sellele juba aegsasti vastu seista.
Kui tahame seista vastu kiusatustele, peame toetuma Jumalale.
Hangi endale Joyce'i 4CD komplekt "Kuidas kiusatusega toime tulla?"
Ütle iga päev Jumalale:
"Ma tean, et see on mu nõrk koht - palun aita mind selles."
Aita mul jätta see küpsis söömata.
Aita mitte kasutada krediitkaarti, kui olen juba nagunii kaelani võlgades.
Aita mul hoida suu kinni.
Ära oota enam hetkegi
ja alusta oma teekonda kiusatustest ülesaamiseks,
elades elu, mis on täis võite ja vabadust Kristuses.
Suurem on see, kes on sinu sees, kui see, kes on maailmas.
Küll aga pole sina suurem kui see, kes on maailmas.
Telli Joyce Meyeri kodulehe kaudu.
Järgmises saates...
Igakord, kui me kasvame ja laseme Jumalal end veidi muuta,
pole vahet, mida Saatan teeb - see valmistab meile vähem valu.
Mitte rohkem, aga vähem valus.
Sa pead võitma oma Koljati enne, kui ta kavatseb sind rahule jätta.
Taavet võiti kuningaks 20 aastat enne, kui ta krooni kandmiseni jõudis
ja üks tähtsamaid asju, mida ta oma elus tegi,
oli see, et ta seisis silmitsi Koljatiga.
Joyce Meyer'i konverentside sari jõudis 2011 aastal ka Euroopasse,
toimudes Poolas, Saksamaal, Albaanias ja Bulgaarias.
Kas keegigi sai täna ilmutuse sellest, miks te elus on probleeme?
See oli fantastiline!
Täpsem info teiste konverentside kohta Joyce Meyer'i kodulehelt.
Kolm miljonit inimest ei saa eksida
raamatu osas
"Mõistuse lahinguväli"
mis tugineb puhtalt Jumala Sõnale
Jaga miljonite kogemust
ja osta see raamat kas Eesti raamatupoodidest
või ingliskeelsena Joyce Meyeri kodulehe kaudu.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks, jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri sõprade-partnerite toele.